Longview Ranch | Resensies
Reta M - Mrt 2021
Stil, rustig, vreedsaam.
'n Lieflike kothuis om by te ontspan en weer mens te word. Wonderlike uitsig. Soveel stapplek vir ons en die honde. Baie dankie Lynette vir al die moeite en dat jy ons verblyf en viering so spesiaal gemaak het. My skoonma het dit so baie geniet en 'n paar keer die naweek gesê hoe spesiaal sy voel en hoe besonderse plek dit is. Ons het ook geloop tot by die plaat kosmosse - werklik indrukwekkend!
Longview Ranch's terugvoer
Retha, ons is baie bly dat julle die kuiertjie op Longview Ranch geniet het. Bedank asseblief vir Iona vir die pragtige skets voor in ons gaste boek.
Pragtige uitsigte en 'n rustige briesie wat waai.
Die moontlikheid om net af te skakel. Skoon, netjies en baie vriendelik.
Robyn H - Feb 2021
Second time there, we took our dog with and he loved it. Lovely to be outdoors caught a lot of fish, lovely bird life and animal life.
Annalien G - Okt 2020
Lekker wegkom uit stad. Pragtige uitsig met romantiese kloofhuis uit klip. Hier rus jou siel. Lekker om net op die stoep te sit en kuier en die natuur te geniet. Vriendelike gasvrou wat baie behulpsaam en tegemoedkomend is.
Ek kom altyd weer en weer terug na Longview Ranch toe. Dis ideaal vir net lekker ontspan, afskakel en batterye herlaai. Dankie Lynette en Koos vir die gasvryheid. Altyd lekker om by julle te kuier.
Kim T - Sep 2020
Kloof Cottage has a beautiful view. Great place to relax and recharge your batteries.
Nicky S - Jan 2020
Rustigheid, elke dag.
Dit was ons tweede kuier by Longview Ranch en die eerste keer saam met ons seuntjie waar ons in die Longview Cottage gebly het. Ons het die kuier verskriklik geniet, die rustigheid en uitsig (wat kilometers strek) elke dag is besonders, jy sien elke middag die mooiste sonsondergang. Verder kan mens lekker gaan loop op die plaas en visvang. As jy bietjie wil uitkom is Dullstroom om die draai vir 'n daguitstappie. Ons sal beslis Longview Ranch aanbeveel vir enige iemand wat stilte soek en 'n mooi uitsig waardeer.
Rus en vrede met 'n uitsig wat onbeskryflik is. Of jy niks wil doen of stap of meer aktief wil wees. Maak jou keuse. Sal weer teruggaan.
Baie lekker rustig en stil. Uitsig was spectacular!
Armand T - Sep 2019
Dit is 'n plek waar jou siel 'n ruskans kry. Onbeskryflik mooi en rustig weg van als af!
Die plekkie was ten volle uitgerus met als wat jy nodig sal hê om net te kan rus. Mens kan gaan na die bestemming om net rus en vrede te kry van die besige lewe wat ons deesdae het.
Danie L - Jun 2019
Annalien G - Mei 2019
Fantastiese wegbreek van stadslewe.
Vriendelike gasvryheid deur Lynette, niks staan skeef vir haar hande nie. Selfs die welkom-beskuit is 'n wenner. Die omgewing en sonsondergange is onoortreflik met die beeste wat so nou en dan kom groet.
George T - Apr 2019
Die uitsig is amazing en die ligging fantasties, ongelooflike cozy plek.
Ons het in die Longview Cottage gebly. Dit was 'n wonderlike ervaring om vir 'n verandering sonder elektrisiteit en die gewone "luxuries" klaar te kom. As jou selfoon se battery pap raak, vergeet maar van charge en maak vrede met die feit dat jy hom glad nie daar nodig het nie. Die plek is baie lekker ingerig en gemaklik. Dit raak verskriklik koud. Ek sal sterk aanraai om so warm dingetjie of twee saam te vat of dalk 'n bietjie meer. Gaan definitief binnekort weer terug.
Anné V - Apr 2019
'n Baie besonderse omgewing - hou vas jou hart, jy gaan hom verloor.
Longview Ranch het al 4 jaar gelede diep in ons harte gekruip. Die asemrowende omgewing is onbeskryflik en hulle het 'n verskeidenheid van aktiwiteite, soos visvang en roetes vir stap met die honde en fietsry op die plaas. Hier kan jy ook kies om heel naweek binne te sit by die kaggel met 'n glas wyn en 'n goeie boek terwyl jy oor die golwende hooglande uitkyk. Koos en Lynette se gasvryheid is onmeetbaar. Ons is toe ook later op die plaas getroud en sal altyd daarheen wil terugkeer. Weereens 'n wonderlike ervaring!
Hendel C - Mrt 2019
Ons het ons naweek by Longview Ranch ontsagtlik baie geniet! Die uitsigte is iets om te bewonder en mens voel rerig afgesonder in 'n goeie manier aangesien jy niemand anders naby jou woning het. Die Longview Cottage het net wat jy nodig het, ons het niks kortgekom. Alles is skoon en netjies. As jy sielsrus nodig het, oorweeg gerus Longview Ranch!
Annalien G - Des 2018
Asemrowend mooi wegglip uit besige lewe.
Nicola V - Nov 2018
Ligging onverbeterlik, veilig, rustig, pragtig maar kothuis self 'n teleurstelling: kort dringend vernuwing en behoorlike skoonmaak binne en buite!
Ligging van Kloof-kothuis privaat en perfek vir 'n romantiese wegbreek. Vriendelike ontvangs. Wonderlike uitsig en natuurskoon. Pragtige sonsondergange. Rustig, veilig, stil. Niks gesukkel met vuurmaak of warm water en gas nie, genoeg vuurmaakhout. Kothuis se uitleg pragtig. Het heerlik gestort, maar behalwe vir beddegoed, toilet en handdoeke wat silwerskoon was, was die huis, stoep en meubels ongelukkig aan die vuil en stowwerige kant. Die verweerde voorkoms is hier net te ver gevoer en slaag nie. Dis jammer aangesien 'n behoorlike opknap, en gereelde deeglike skoonmaak binne en buite die knus plekkie 'n ware juweel kan maak. Eetgerei kan ook aangevul word, daar is bv. slegs 2 teelepels. Ook geen hangers of rakke vir klere uitpak in slaapkamerkas nie.
Nicola, baie dankie vir jou terugvoer. Ons sal sorg dat daar deegliker skoon gemaak word en die teelepels aan vul.
Ruan V - Nov 2018
Wonderlike ligging en fantastiese eenhede.
Janetta Q - Okt 2018
Die rustigheid was onbeskryflik. Pragtige kothuis met 'n lieflike uitsig.
Ria W - Okt 2018
Rustig, ontspan heerlik, veilig en 'n besondere skoonheid.
Heerlik om te gaan ontspan, bassa vang, 'n rustige atmosfeer. Een klein probleempie was dat die yskasgeriewe nie wonderlik is nie. Daar is net 'n vrieskas, so 'n yskas/vrieskas sal waardeer word vir 'n mens se koeldrank en melk ens. as jy langer as 3 dae gaan. Verder, as jy die rustigheid wil waardeer, gaan gerus.
Petro D - Sep 2018
Tjaart B - Aug 2018
Good day Tjaart,
Thank you for your feedback. We usually supply 2 dishcloths, the fact that there was no dishcloth was an oversight on our part, we are sorry about that. We have managed to close the gaps in the knotty pine ceiling, as best we could, to prevent droppings falling onto the bed, which of course is not acceptable. We do not want to poison the bats, as we believe they have an important role to play in the eco-system, on the farm. We are delighted that you enjoyed your stay and would love to welcome you back soon.
Karen T - Aug 2018
Heerlik! Hierdie was die vierde keer wat ons hier bly en elke keer bly dit besonders.
Brianda B - Jul 2018
Pragtige, rustige plekkie, dit was sielskos.
Dit was 'n wonderlike wegbreek vir my en my man. Ons sal vir seker weer teruggaan.
Chanel M - Jul 2018
Exceptional relaxation destination.
Alecia B - Jul 2018
Beste wegbreek van die besige stad.
As jy in die middel van niks en nêrens wil wees, in Longview Ranch jou antwoord. 'n Netjiese kothuis met 'n uitsig van niks anders as berge en beeste nie, stilte en rus. Die kothuis is baie oulik toegerus en ons het niks kortgekom nie. Die kaggels maak die klip kothuis so lekker warm dat jy glad nie besef hoe koud dit buite is nie, en die bed en beddegoed is lekker, met 'n keteltjie wat fluit en lekker tuisgemaakte beskuit. Definitief die ideale plek om jou siel weer te vind.
Megan N - Jun 2018
Relaxing, private, beautiful scenery.
A lovely getaway from the daily rush. Stone house with a fireplace in the mountains, near Dullstroom. You need a 4x4 to travel comfortably as the road is not tarred and quite rough.
Danie L - Jun 2018
'n Heerlike wegbreeknaweek sommer hier om die draai.
Ek en my vroutjie Celia het weereens Longview Ranch besoek vir ons midwinter wegbreek saam met ons twee honnes. Ons kon heerlik ontspan voor die kaggelvuur en net sit en niks doen. Ons het heerlik gesels, gelees, middagslapies geneem en die uitsig oor die vallei geniet. Dit was weereens 'n heerlike naweek wegbreek. Dit was net bietjie kort, maar tog nodig. Die Longview Cottage was baie netjies en was goed ingerig. Ons het heerlik onder die dik vere duvet geslaap en glad nie koud gekry nie. Die ekstra beskuit wat Lynette vir ons gelos het was voorwaar 'n wenner. Ons sal beslis weer kom kuier.
Mariza V - Jun 2018
Was 'n wonderlike, rustige naweek omring met natuurskoon.
Robin R - Mei 2018
Tracy L - Mei 2018
Emmerentia S - Apr 2018
Ons sal Longview Ranch enige tyd aanbeveel vir 'n rustige wegbreek van die stad. Ons sal definitief weer gaan.
Ons het 'n wonderlike naweek by die Kloof Kothuis deurgebring. Die fasiliteit is netjies en wel ingerig. 'n Ideale wegbreek van die stad. Ons sal definitief weer gaan kuier.
Lorraine H - Mrt 2018
Estie D - Feb 2018
Absoluut wonderlik. So mooi en rustig.
Wat 'n wonderlike wegbreekplek. Dis pragtig. Die natuurskoon is asemrowend. Die huisie is pragtig en die kaggel is 'n bonus.
Jeanette S - Jan 2018
Daar is net 1 woord: awesome!
Dit is die 3de keer dat ons Longview Ranch besoek. Ons het die 1ste keer in die Kloof huisie tuis gegaan. Die 2de keer het ek Wattle Creek geboek vir my ma se 83ste verjaarsdag. Ek beveel dit aan vir enigiemand wat wil ontspan of 'n funksie wil doen (Wattle Creek, cowboy-dorpie soos ek dit noem) Die 3de keer weer by die Kloof Huisie. Dit was wonderlik. Die eienaars is die dierbaarste mense ooit! Ons sal beslis weer gaan. Dit is asemrowend mooi, tussen die klowe, en in die aande kan mens amper die sterre pluk aan die hemelruim. Daar beleef ek rus en vrede. En weereens besef ons hoe mooi en wonderlik alles is.
Mandy V - Jan 2018
Rustig, stil, lafenis vir die siel.
Heerlike ervaring. Ons hondjies was mal oor die vryheid en ons het die eenvoud, rus en stilte geniet!
Peaceful, silence, good food for your soul.
Andrew F - Jan 2018
Baie mooi en stil akkommodasie, baie mooi en netjies, beslis 'n plek om jou self net weer te vind. Eienaars baie vriendelik en behulpsaam. Gaan beslis weer. Beveel net aan dat 'n mens met 'n voertuig met goeie grondvryhoogte gaan.
Beneste D - Nov 2017
Die rustigste pragtigste plekkie in die berge, niks en niemand pla jou nie, weg van die stad se geraas.
Dit was 'n heerlike ondervinding, met die plaasatmosfeer en die rustigheid. Kaggelvuur gemaak en net lekker gesels en gekuier. Naby aan Dullstroom en Belfast. Rêrig 'n plekkie om te besoek.
Sidney D - Nov 2017
Stilte, vars lug en rustigheid.
Annalien G - Okt 2017
Romantiese wegkomplek met die mooiste uitsig.
Vriendelike ontvangs wat jou so welkom laat voel. Die uitsig is onverbeterlik en selfs die koue nat weer met die mis in die klowe het 'n nuwe bekoring tot die cottage gegee. Kloof Cottage bly 'n belewenis!
Lekker op die plaas saam met my honde!
Ria W - Okt 2017
Asemrowend, kan nie in een sin beskryf hoe ongelooflik mooi en lekker dit was nie.
Ons sal enige tyd weer gaan, sal dit vir almal aanbeveel wat 'n natuurliefhebber is en wat wil wegkom van al die stadsgejaagdheid, die veiligheid is iets om van te droom. Die sonsondergang is betowerend, kan dit nie beskryf nie, en die kaggelvuur maak dit so spesiaal. Die cottage is baie netjies, dit is net onbeskryflik mooi.
Uys V - Okt 2017
Emil N - Aug 2017
Baie netjiese plekkie vir wegbreek en ongeveer twee ure vanaf Gauteng.
Ons het ons 4-dag wegbreek baie geniet. Die uitsig op die plaas is ongelooflik en die ligging is baie afgeleë. Ons het in Augustus die plaas besoek gedurende 'n koue front en die kaggel was baie aangenaam. Neem in gedagte dat daar nie enige muur kragproppe is nie maar wel elektriese ligte aangedrewe deur 'n battery. Baie spasie en slaapplek vir kinders en volgende keer vat ons die woefies saam! Laastens, die eienares was baie behulpsaam, vriendelik en vrygewig.
Charles Wayne J - Aug 2017
Charles Wayne J
Dit is ons vierde keer wat ons Longview Ranch besoek. 'n Heerlike wegbreek van die gejaag van die stad. Voel al soos ons tweede huis en ons hondjies geniet die dam, ons gaan spesiaal hiernatoe net vir hulle.
Karen T - Aug 2017
Heerlik gebly. Hierdie was die tweede keer wat ons by Longview Ranch gebly het en ek sal weer terugkom!
Carin V - Jul 2017
Andreas G - Jul 2017
Fantastiese paar dae se rus. Baie lekker sonder elektrisiteit en die eenheid is so goed toegerus dat mens dit nie eers mis nie. Daar is 'n son geyser, maar ons het gevra of ons eerder van die donkie gebruik kan maak. Veral dankbaar vir gasvrou se hulp met die kragopwekker toe ons seuntjie gestoom moes word! Alles mooi skoon en lekker beddegoed. My jongste seun het 'n mooi vis gevang en die gesin het die jong varkies vasgehou. Het altyd welkom en gemaklik gevoel. Sal verseker aanbeveel.
Danie L - Jun 2017
Als wat 'n mens nodig het.
Wat 'n heerlike rusnaweek op Longview Ranch. Die Longview Cottage was goed toegerus en ek en Celia het heerlik gerus en ontspan. Die twee honnes was ook baie tevrede. Baie dankie vir die heerlike beskuit Lynette. Ons sien julle weer binnekort. Danie en Celia Louw.
Lizette P - Apr 2017
Die plekkie is afgeleë en rustig.
Die plekkie is heerlik geleë maar het elektrisiteit nodig vir die geyser asook 'n plug om mens se foon te charge. As gevolg van geen krag het mens geen kommunikasie op die pad terug huis toe nie wat 'n probleem is veral as mens se motor onklaar kan raak. Die solarpanel maak nie voldoende warm nie dan sit mens met koue water en dis aaklig oor dit so koud is. Die gras moet ook om die kothuis gesny word asook die dam. Plekkie is baie knus en gesellig.
Andries J - Apr 2017
Rustige, ontspanne wegbreek wat kwaliteit saam met familie bring.
Die pad soontoe, vanaf Belfast, is maar sleg. Ek het 'n sleepwa gehad met 'n motorfiets op en was maar heeltyd op my senuwees. Daar aangekom, was dit 'n aangename verrassing van hoe idillies die Kloof Cottage is. Uiters netjies met alles wat jy nodig het vir 'n lekker naweek. Net die yskas/vrieskas geriewe skiet tekort. Ek sal net in die toekoms my kampvrieskas saamneem, dan is daardie probleem uitgesorteer. Ons kinders wou al klaar weet wanneer ons weer soontoe kan gaan.
Andries baie dankie vir jou konstruktiewe terugvoer. Ons het 'n regop staande yskas/vrieskas kombinasie vir Kloof Cottage aangeskaf, wat dan baie meer gerieflik sal wees vir families en gaste wat vir langer as net 'n naweek oorbly.
Francois O - Apr 2017
Die vreedsaamheid en uitsig is genesing vir die vermoeide!
Die verblyf is uitstekend en baie goed en prakties toegerus (met goeie kwaliteit) - skoon, vars en verwelkomend. Die afgesonderdheid en stilte was verkwikkend.
Annalien G - Mrt 2017
Idilliese wegbreek van alles, mens se siel rus en die Kloof Cottage is so romanties.
Rosa S - Mrt 2017
As jy stilte soek is dit die plek.
Baie stil en rustig, tyd vir baie lees, slaap, stap en ontspan. Kan koud word. Kaggels 'n pluspunt. 5 km hoof grondpad na plaas bietjie sleg, maar op die plaas is paaie tog baie gangbaar.
Drika D - Mrt 2017
Onbeskryflike rustige plekkie.
Dit is heerlik om na 'n skoon en asemrowende plek te kom. Lynette het aan ons gedink omdat ons laat daar aangekom het - en vir ons gereël vir warm water. Die uitsig en vuur wat knetter in die huis - woorde ontgaan my.
Daan V - Jan 2017
Lynnette B - Jan 2017
Die uitsig is asemrowend. Jy kan 360 grade sien, en sien geen huis of mens, net dalk 'n bees of twee!
Roline H - Nov 2016
Dit was baie rustig en cozy. Die plek het als wat nodig is en die uitsig is ongelooflik mooi.
Ons het die naweek baie geniet, om in die natuur te wees en weer die mooi van God se skepping te sien en beleef. Dit was heerlik sonder selfone en TV, om voor die kaggelvuur te lê en lees, die vroegoggend-koffie op die stoepie, en om te kyk hoe die son opkom en die mis lig. Dit hernuwe 'n mens se lus vir lewe. Ons sal beslis weer gaan.
Cornelius C - Nov 2016
Daria R - Nov 2016
Klip kothuis met 'n skilderagtige uitsig.
Ons het in Longview Cottage gebly vir die naweek. Dit was baie rustige verblyf. Die kothuis is goed toegerus, maar het 'n baie klein yskas. Dit was my eerste ervaring met 'n donkie geyser en dit werk baie goed (as 'n mens 'n vuur kan maak). Die uitsig was asemrowend, die beste wat ek ooit gesien het vanaf 'n blyplek. Baie dankie aan Lynette vir haar gasvryheid. Ons het die naweek baie geniet.
Jj K - Sep 2016
Bitter lekker tyd gehad, goeie rus ervaar en lekker vis gevang. Die honde het dit vreeslik geniet!
Baie netjies en basiese huis. Niks meer of minder as wat nodig is nie. Daar is geen gejaag nie. Hierdie sal die ideale plek wees om na weg te breek vir 'n naweek - weg van die stad se gejaag. Honde is welkom en geniet dit vreeslik!
Danie M - Sep 2016
Rus en vrede om kwaliteit-tyd te spandeer.
Longview Ranch is lekker afgesonder in 'n baie mooi omgewing en Kloof Cottage 'n baie mooi en praktiese huisie. Die hoof-grondpad na die plaas is nie die beste nie, maar dit maak dit lekker om by die eindbestemming te arriveer. Die kinders het die dam, bergklim- en fietsry-geleenthede baie geniet. Verder is die gebrek aan elektrisiteit (ligte word via 'n battery voorsien) 'n groot bonus om kwaliteit-tyd saam te spandeer.
Jaco V - Aug 2016
Ideale wegbreek om te herlaai.
Maryke M - Aug 2016
Louis V - Jul 2016
Die plaas is goed geleë met pragtige uitsig.
Huis was 80%, gebrek aan geskikte yskas en vrieskas is ernstige tekortkoming. Gasvrou het nie die huis gekontrolleer voordat ons ingetrek het nie, toiletpapier was later eers afgelewer nadat ons moes navraag doen. Indien daar 'n gas- of paraffien-yskas beskikbaar is sal ons weer daar gaan bly.
Sarathea J - Jul 2016
Minette M - Jul 2016
'n Hartlike verwelkoming met pragtige uitsig en heerlike akkommodasie.
Cindy N - Jul 2016
An incredibly beautiful and tranquil place to relax and just breathe. The ideal break.
Claudette V - Jun 2016
Claudette, baie dankie vir die terugvoering. Ons sal nou in die toekoms die donkie in werking stel, as die weer onguur is.
Claudia D - Mei 2016
Rustige omgewing as jy wil wegbreek van gejaag en net jouself wil vind!
Baie lekker naweek gehad met 'n asemrowende uitsig!
Wilma V - Mei 2016
Ons het 'n heerlike wegbreek gehad, en my Jack Russels kon weer hardloop. Baie dankie Lynette, wat dit vir ons moontlik gemaak het, ek sal Longview enige tyd aanbeveel as jy net wil wegkom uit die stad, en net weer jouself wil vind.
Florene T - Apr 2016
David B - Apr 2016
The place is lovely, but we had no real luck with the fishing.
Pieter M - Apr 2016
Lekker, rustig en stil.
Lekker gekuier. Daar was 'n probleem of twee. Maar nogtans lekker gerus.
Charles J - Apr 2016
'n Plek waar jy jou siel kan verloor en weer vind.
Ons het nou al by altwee huisies gebly. Longview Ranch is perfek vir 'n paartjie. Kloof Cottage is perfek vir 'n familie van 4 - 6. Dit is die perfekte blyplek as jy jou viervoetige kinders wil saamvat. Ons twee honde was in die hemel en kon heeldag swem en verken. Die beste sonsondergange en kyk bietjie op na die hemel en die sterre in die aand. Dit is asemrowend.
Adela W - Mrt 2016
Die absolute rustigheid is wat almal nodig het om hulself weer te vind. Die huisie was skoon en netjies. Ons het elke dag gaan visvang, wat ons geniet. En ons het groot baars en 'n forel gevang. Ons sal dit aanbeveel vir mense wat van sulke rustigheid hou. Moet sê, die stilte die eerste twee dae was 'n aanpassing en ek sal net aanbeveel dat indien jy jou selfoon nodig moet hê - om iets saam te neem om dit mee te laai. Daar is geen kragproppe in die huisie nie, hulle loop slegs op gas en sonkrag. Maar ons het dit baie geniet en veilig gevoel. Dankie.
Joey R - Mrt 2016
Dit was voorwaar 'n rustige wegbreek.
Jeanne D - Mrt 2016
Ons sal beslis weer by Longview Ranch oorbly!
Giani G - Mrt 2016
Hope vars lug en stilte!
Lyn G - Feb 2016
A tranquil "get-away-from-it all" destination where one can relax and soak up the solitude and peace.
The cottage is well appointed with stunning views and attentive hosts. The peace and solitude is awesome and we loved the fierce lightning storm we watched from the big deck. The only 2 criticisms I have is that the photo looks as if there is a fishing dam right in front of the cottage but this is not the case and the dams are quite far away; and there is a tiny chest fridge/freezer which is not adequate for a family of 5 for the 3 days that we were there - if we had known about this we would have catered differently, so it is vital to inform guests about this beforehand. Otherwise, a lovely place.
Annabe J - Jan 2016
Ons het 'n heerlike rustige Kersfees met ons 3 labradors op die plaas gehad.
Longview is 'n juweel. Ons het rustig gekuier, die ander huise op die plaas is ver genoeg dat niemand jou pla nie. Die reën was 'n lafenis na die hitte in Gauteng. Ons het selfs Kersaand voor die kaggel ontspan met 'n koue Dullstroom luggie buite.
Nadine C - Des 2015
Ware ruskans met 'n wonderlike uitsig! Absoluut hemels!
Longview Ranch is 'n absolute fantastiese juweeltjie! Baie rustig, pragtige natuurskoon (insluitend die beeste) en die huisie self is te dierbaar! Als wat mens nodig het... En die kaggelvuur maak als net soveel meer knus. Sal vir seker gou weer soontoe gaan!
Arista B - Des 2015
Pragtige, rustige plek waar jou viervoetiges ook meer as welkom voel!
Ons het so baie lekker gebly - dit was so rustig en ontspanne! Dink ons hond het dit selfs nog meer geniet!
Herman S - Des 2015
Lekker stil plekkie met fantastiese kliëntediens.
Oulike huisie met 'n fantastiese uitsig. Baie stil en uit die pad uit, lekker ingerig met gas- en battery-krag. Goeie dam vir forel en swart baars. Die "cowboy"-dorpie is ook baie oulik. Ons het vergeet om ys te pak en Lynette het ons uit haar eie yskas gehelp! Baie dankie.
Mariska G - Des 2015
Dit is 'n perfekte stukkie hemel.
Dit is ongelooflik lekker om daar te bly. Ons naweek daar in die Longview Cottage was net so lekker. As ons geweet het hoe lekker dit sou wees sou ons vroeër al daar gewees het en langer gebly het. Die dat ons sommer gou weer daar 'n draai sal maak. Die Cottage self is so mooi uitgelê en die dekor is net so perfek. Daai bed is so gemaklik en ons het elke aand so lekker geslaap met die vuurtjie wat brand in die kaggel. Die kombuis is eintlik enige vrou se droom want niks kort daar nie. Jy kan wraggies net met jou klere daar opdaag want die res is reeds daar. Die omgewing wat om die huisie is, is so ongelooflik mooi en om 'n foto daarvan te hê doen dit nie behoorlik "justice" nie. Jy moet dit net self beleef. Die Vrydagaand is ons bederf met 'n panoramiese donderstorm. So iets het ek in my lewe nie beleef nie. Die volgende dag het ons lekker gaan visvang en gaan voetslaan in die kloof af. Dit was regtig so lekker rustig om net te kon wegbreek van die stad. Ons sal definitief gou weer daar 'n draai moet maak sodat ons weer 'n stukkie hemel kan ervaar. Want die rustigheid daar en die natuurskoon laat jou nie anders as sielsgelukkig en tevrede voel nie. Julle sal ons weer daar sien. Groete. (Pretoria)
Kobie V - Des 2015
Salig, die ideale plek om te "recharge"!
Na aan die natuur ervaring, ongelooflike uitsig. Akkommodasie baie gerieflike, smaakvol en 'n ware plaashuis-ervaring. Kaggel is die middelpunt van eindelose kuier. Lynette is 'n uitstekende gasvrou. Beslis 'n wegbreekplekkie vir jou lysie.
Van Heerden V - Okt 2015
Dis 'n lieflike plek om weg te breek vir 'n plaas-ervaring.
Laetitia M - Okt 2015
Quite, peaceful place. Food for your soul.
Dineke V - Sep 2015
Rustig, stil, ontspanne.
Dit was heerlik, stil en rustig met net die gesing van voëls en gebulk van beeste. In die aande hoor jy 'n jakkals of 2. Het lekker visgevang. My honde het die spasie geniet. Ek kan dit regtig aanbeveel as jy van die geraas van die besige stad wil wegkom.
John-patrick V - Sep 2015
Fantastiese plek. Dis rustig en lekker om bietjie die elektronieka af te sit en net weer bietjie na jou eie gedagtes te luister!
Dit was 'n wonderlike ervaring en daar is lekker baarsdamme en stil, mooi natuur! Daar is ook baie klein bokkies en diere in die omgewing as jy vroeg genoeg is om hulle te gaan soek.
Judia S - Sep 2015
Onbeskryflik! Baie netjies, skoon omgewing en baie netjiese fasiliteite. Vriendelike ontvangs.
'n Rustige atmosfeer, 'n wonderlike ervaring! Die natuurskoon is werklik onbeskryflik mooi. 'n Aanbeveling vir ieder en elk wat van stilte, rustigheid hou en die natuurskoon bewonder. 'n Plekkie waar jy weer jouself kan vind en gehaltetyd met mekaar kan deurbring.
Anné V - Aug 2015
Knus klipkothuis met 2 kaggels en 'n wonderlike uitsig vanaf die stoep.
Heinrich H - Aug 2015
Baie rustig en mooi natuur, netjiese en skoon verblyf.
Ruan V - Aug 2015
Baie mooi verblyf, baie moeite gedoen met die huisie.
Die verblyf self is verskriklik mooi en daar is definitief baie moeite gedoen met die plekkie. Die plaas is ook verskriklik mooi en daar is baie plek om te draf en fiets te ry. Ons honde het dit verskriklik geniet! Bietjie moeilik om kos te maak, 'n ordentlike braaier of braaiarea sal help. Ongelukkig was die kaggels nooit skoongemaak in die 3 dae wat ons daar gebly het nie. Maar andersins 'n verskriklike lekker plekkie om by te bly.
Annelien B - Aug 2015
Baie rustige ervaring in die natuurskoon.
Netjiese plekkie met 'n baie rustige atmosfeer. Alles wat jy nodig het tot jou beskikking. Pragtige natuurskoon. Wonderlike ervaring.
Longview Cottage het 'n pragtige uitsig. Idilies, stil en baie rustig.
Melanie P - Jul 2015
Dit is die beste plek om heen te gaan as jy net wil afskakel en tyd saam spandeer.
Carin E - Jul 2015
You are surrounded by ever changing light with only sounds those of the wind, jackal calls and the hoot of an owl... we will be back!
Megan J - Jul 2015
Henk J - Jul 2015
Wonderlike plek om af te skakel!
As jy van die stad se gejaag wil wegkom, is hierdie net die plek. Jou gees vang jou lyf hier. Dit was 'n heerlike ervaring gewees. Lynette het as gasvrou die ekstra myl gestap. Baie dankie vir alles.
Yolanda D - Jul 2015
Ons het so lekker gebly. Die plekkie steel jou hart.
Pragtige romantiese kliphuisie met kaggel in die slaapkamer en sitkamer. Hier is nie krag nie, maar die plekkie is so goed ingerig dat mens dit nie eers agter kom nie. Die donkie moet vroeg gestook word vir lekker warm water en die kaggel moet vroeg aangesteek word. Vat 'n radio met batterye saam vir lekker romantiese musiek in die aand. Saam met die kaggel en rooiwyntjie is dit 'n onvergeetlike ervaring. Die uitsig en lekker visvang maak alles 'n volmaakte, prentjiemooi ervaring. Dankie Lynette wat so mooi na ons omgesien het. Haar hande staan vir niks verkeerd nie. LekkeSlaap, dankie, ons sal weer van julle dienste gebruik maak.
Danie L - Jul 2015
Die verblyf by die kothuis was pragtig skoon en netjies met 'n pragtige uitsig oor die vallei.
Ek en my vroutjie en die Worshond en Pekinese het heerlik gekuier. Diekothuis was pragtig skoon en netjies en ons het ten volle gebruik gemaak van die geleentheid om voor so 'n heerlike kaggelvuur te sit en kuier. Dit was 'n heerlike wegbreeknaweek van ontspan en rustig raak. Ons sien julle beslis weer. Baie dankie vir die gasvryheid. Danie en Celia Louw en hones.
Mariza V - Jun 2015
This house is the perfect getaway for a couple, friends or family! Loved it!
Anneli L - Mei 2015
Roelof P - Mei 2015
Mooi huis, stilte en gasvryheid.
Wim C - Mei 2015
Baie goeie, rustige verblyf!
Celeste V - Mei 2015
Rustig. Pragtig. Netjies. Ontspannend. Veilig.
Ons het dit baie geniet by Longview. Koos en Lynette was baie gasvry en behulpsaam. Ons het lekker op die plaas rondgery, visgevang, diere gekyk, gestap en ontspan. Die huisie is pragtig, die uitsig wonderlik. Water uit 'n fontein, niks en niemand naby, salig ...
Die verblyf was baie aangenaam. Die omgewing is mooi en baie rustig. Die eenheid het net sonkrag beskikbaar gehad. Alhoewel dit nie 'n probleem was nie, sou dit gaaf gewees het om dit vooruit te weet. Ek en my jongste seun hou baie van visvang en het die dam gereeld besoek. Die visvang het moeilik gegaan maar op ons laaste besoek het ons heelwat sukses behaal en groot pret gehad.
Louise H - Apr 2015
Baie rustige verblyf met pragtige uitsig en baie gerieflik. Ons dorpsjapies het dit geniet om die donkie te stook vir warm water - verbasend hoe lank die water warm bly! Sal volgende keer beslis net 'n flits saam neem en dalk kopligte as mens in die aand wil lees. Dit was wonderlik om die kaggel te maak en heerlik in die bed te lê wat baie gerieflik en warm was. Die afwesigheid van elektrisiteit het ons gedwing om self ook "af te skakel". Sal verseker weer wil gaan uitspan by Longview! Ek weet nie eintlik hoe mens by Kloof Cottage uitkom met 'n gewone sedan nie, maar dis seker vir die avontuurlustiges bedoel.
Dawie M - Mrt 2015
Heerlike rustige omgewing met verblyf in 'n knus en goed toegeruste mooi kliphuis.
Bets M - Mrt 2015
Anzelle W - Feb 2015
Tyd vir rustig wees!
Louise D - Jan 2015
Baie lekker gewees. Net jammer die weer het nie saamgespeel nie.
Quintin B - Jan 2015
Marisa F - Jan 2015
Ons het weereens 'n wonderlike tyd gehad!
Jenny F - Jan 2015
Sunet G - Des 2014
Asemrowende, mooi omgewing. Rus vir die siel.
Eddie E - Nov 2014
Weg van die stad se gejaag en geraas.
Pamela T - Nov 2014
Pragtige uitsig, netjiese, skoon verblyf lekker gekuier om die kaggel kon nie hengel te veel wind bonus gekry met erdvark wat kom kuier het
Lieflike verblyf, baie neties en skoon met pragtige uitsig oor valleie. Hier is genoeg hout voorsien vir die koue aande voor die kaggel met heerlike tuisgebakte beskuit en koffie. Ek het vir die eerste keer in my lewe 'n erdvark in lewende lywe gesien, dit was 'n bonus!
Kobus P - Nov 2014
Stil, in natuur, pragtige huis, ver van ander hutte af, mooi staproetes, afgesonder en veilig.
Tania B - Nov 2014
Naweek wegbreek ter viering vann mylpaal verjaardag.
Uitstekende diens en kos - baie groot dankie aan Lynette vir al die moeite ... meer mense kan kom lesse neem by jou oor kliëntediens. Jy het my ouers se naweek voorwaar baie spesiaal gemaak en ek waardeer dit opreg.
Dawie O - Okt 2014
Soane G - Okt 2014
Longview Ranch het ons baie beïndruk ... goed uitgelê, pragtige uitsig, netjies, waarde vir geld, die perfekte plek om weg te breek en rustig te kuier saam met jou familie/vriende en die natuur! Sal verseker weer gaan!
Sampie J - Okt 2014
Dit was 'n wonderlike, rustige naweek met goeie visvang en die mooiste uitsig. Ideale wegbreek vir 'n rustige naweek!
Carly C - Okt 2014
A beautiful two week getaway!
Vicci S - Aug 2014
Stil; mooi uitsig; netjiese huisie; twee lekker kaggels!
Michelle V - Aug 2014
Uitstekende waarde vir geld as jy 'n naweek-rusplek soek met 'n mooi uitsig!
Die Kloof Cottage is pragtig en baie goed toegerus. Daar is meer as genoeg hout om die lekker kaggel aan die gang te hou. Die plek is baie skoon en netjies. 'n Mens kan lekker gaan stap of draf op die plaas, of net lekker rustig in die huis ontspan. Longview Ranch sal ons weer sien!
Zenelle V - Jul 2014
Mooiste sonsondergang, hemelbed vol sterre , onvergeetlike lekker tydjie gehad!!!!!!!!!
Jo M - Jul 2014
Diane P - Jun 2014
Marisa F - Jun 2014
Dit is 'n asemrowende plek en beslis die regte plek om heen te gaan vir 'n goeie wegbreek
Fantastiese plek en 'n moet vir enige persoon wat uit die stad wil kom. Koos en Lynette is pragtige mense.